ai4bharat/Pralekha huggingface dataset:
संरक्षण मंत्रालय
भारत आणि अमेरिका संरक्षणविषयक औद्योगिक सुरक्षेसाठी संयुक्त कृती गटाची स्थापना करणार
नवी दिल्ली, 1 ऑक्टोबर 2021
ठळक मुद्दे:
- दोन्ही देशांतील संरक्षणविषयक सामग्री निर्मिती उद्योगांच्या दरम्यान वर्गीकृत माहितीची देवाणघेवाण करण्यासाठीची नियमावली विकसित करण्यासाठी परिषदेचे आयोजन
- भारत-अमेरिका सुरक्षाविषयक संयुक्त कृतीगटाची स्थापना करण्यास तत्वतः मंजुरी
- अत्यंत महत्त्वाच्या संरक्षणविषयक तंत्रज्ञानाच्या बाबतीत एकत्र काम करण्याच्या दृष्टीने संरक्षण उद्योगांसाठी धोरणे निश्चित करण्यासाठी या गटाच्या नियमितपणे बैठका होतील
भारत आणि अमेरिका या देशांची आयएसए अर्थात औद्योगिक सुरक्षा करारविषयक परिषद 27 सप्टेंबर ते 01 ऑक्टोबर 2021 या कालावधीत नवी दिल्ली झाली. दोन्ही देशांच्या संरक्षण विषयक उत्पादनांच्या निर्मिती विभागाशी संबंधित उद्योगांच्या दरम्यान वर्गीकृत माहितीची देवाणघेवाण करण्यासाठी नियमावली विकसित करण्याच्या उद्देशाने या परिषदेचे आयोजन करण्यात आले होते. या परिषदेचे नेतृत्व करण्यासाठी भारतातर्फे अनुराग वाजपेई आणि अमेरीकेतर्फे डेव्हिड पॉल बॅग्नती यांची अधिकृत सुरक्षा अधिकारी म्हणून नियुक्ती करण्यात आली होती.
भारत आणि अमेरिका या देशांच्या संरक्षण सामग्रीच्या उत्पादनाशी संबधित उद्योगांदरम्यान वर्गीकृत माहितीची देवाणघेवाण सुलभतेने होण्यासाठी डिसेंबर 2019 मध्ये औद्योगिक सुरक्षा करार करण्यात आला. या कराराच्या अंमलबजावणीची आराखडा प्रक्रिया निश्चित करण्यासाठी या परिषदेचे आयोजन करण्यात आले होते. दोन्ही देशांच्या अधिकृत सुरक्षा अधिकाऱ्यांनी आराखडा निश्चित करण्याच्या दृष्टीने भारतीय संरक्षण सामग्री उत्पादन उद्योगाला देखील भेट दिली. या परिषदेदरम्यान, भारत-अमेरिका संरक्षणविषयक औद्योगिक सुरक्षेबाबत संयुक्त कृती गटाची स्थापना करण्यास दोन्ही देशांनी तत्वतः मंजुरी दिली. याविषयीची धोरणे आणि प्रक्रिया तातडीने मार्गीकृत करण्यासाठी या गटाच्या नियमित बैठका होतील आणि त्यामुळे दोन्ही देशांच्या संरक्षणविषयक उद्योगांना संरक्षण क्षेत्रातील अत्याधुनिक तंत्रज्ञानाबाबत एकत्र येऊन कामे करता येईल.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 228
नवीन आणि नवीकरणीय ऊर्जा मंत्रालय
पवन उर्जा प्रकल्पाकरिता बोली लावण्यासाठीच्या मार्गदर्शक तत्वात एमएनआरई कडून सुधारणा
नवी दिल्ली, 25 जुलै 2019
ग्रीड संलग्न पवन उर्जा प्रकल्पातून उर्जा खरेदीसाठी मूल्य आधारित स्पर्धात्मक बोली प्रक्रियेसाठीची मार्गार्दर्शक तत्वे 8 डिसेंबर 2017 ला अधिसूचित करण्यात आली. बोईचा अनुभव आणि संबंधीतांशी चर्चा करून त्यावर आधारित यामध्ये सुधारणा करण्यात आली आहे. त्यानुसार-
पवन उर्जा प्रकल्पासाठी भू संपादनासाठी 7 महिन्याऐवजी 18 महिने असा कालावधी करण्यात आला आहे.ज्या राज्यात भू संपादनासाठी दीर्घ काल लागत आहे अशा ठिकाणच्या पवन उर्जा विकासकाला याचा लाभ होणार आहे.
पवन उर्जा प्रकल्पाच्या सी यु एफ घोषित क्षमता आढावा खिडकीसाठीची मुदत तीन वर्षे करण्यात आली आहे.
किमान सी यु एफ पेक्षा कमी उर्जा निर्मितीसाठीचा दंड आता पीपीए मुल्याच्या 50 टक्के निश्चित करण्यात आला आहे.
भू संपादनाबाबतची गुंतवणूक जोखीम कमी करण्याबरोबरच प्रकल्प जलदगतीने सुरु करण्यासाठी प्रोत्साहन देण्याच्या उद्देशाने या सुधारणा करण्यात आल्या आहेत.
B.Gokhale/N.Chitale/P.Malandkar
(Visitor Counter : 60
ऊर्जा मंत्रालय
कोळशाच्या राखेचा वापर वाढविण्यासाठी एनटीपीसीने रिहांद येथे पायाभूत सुविधा विकसित केल्या
नवी दिल्ली, 16 ऑगस्ट 2020
ऊर्जा मंत्रालयाचा सार्वजनिक उपक्रम असलेली आणि देशातील सर्वाधिक ऊर्जा निर्मिती करणारी कंपनी एनटीपीसी लिमिटेडने दूरवरच्या सिमेंट प्रकल्पांना स्वस्त दरात कोळशाच्या राखेची वाहतूक करण्यासाठी उत्तरप्रदेशातील रिहांद प्रकल्पात पायाभूत सुविधा विकसित केल्या आहेत.
एनटीपीसी लिमिटेडने दिलेल्या निवेदनात म्हटले आहे की, उत्तर प्रदेशातील टीकरिया येथील 458 कि.मी. अंतरावरील एसीसी सिमेंट उत्पादक प्रकल्पाला कोळशाची राख पुरविण्यासाठी 3450 मेट्रिक टन  कोळशाची राख वाहून नेणाऱ्या बीओएक्सएन प्रकारच्या रेल्वे वॅगनच्या पहिल्या रेकला एनटीपीसीच्या रिहांद सुपर थर्मल पॉवर स्टेशनचे कार्यकारी संचालक बालाजी अय्यंगार यांनी इतर वरिष्ठ अधिकाऱ्यांच्या उपस्थितीत हिरवा झेंडा दाखविला.
दुर्गम स्थानावरून उपभोग केंद्राकडे कोळशाच्या राखेच्या वाहतुकीसाठी नवीन युगाची ही सुरुवात असल्याचे या प्रयत्नातून सूचित होते. याद्वारे भारतीय रेल्वेसाठी अतिरिक्त साहित्य भारनियमन मार्गाच्या उपलब्धतेसह कोळशाच्या राखेचा वापर वाढविण्यासाठी सिमेंट सयंत्रणा सक्षम करेल तसेच यामुळे सिमेंट प्रकल्पांना पर्यावरणाला अनुकूल व स्वस्त दरात कोळशाची राख उपलब्ध होईल. सन 2019-20 या आर्थिक वर्षात सुमारे 44.33 दशलक्ष टन कोळशाची राख विविध उत्पादक कामांसाठी वापरली गेली, ज्याचे प्रमाण 73.31 टक्के होते.
शिवाय, सिमेंट कॉंक्रिटमध्ये बारीक वाळूच्या वापराऐवजी कोळशाच्या राखेचा वापर करून त्यावर आधारित जिओ-पॉलिमर रस्ते, तयार करण्याचा कंपनीचा मानस आहे. तसेच, निर्यातीच्या उद्देशाने कोळसा राख वर्गवारी प्रकल्प सुरू करण्याची एनटीपीसीची योजना आहे.
एकूण 62.9 गिगावॅट स्थापित क्षमतेचे एनटीपीसी समूहाकडे 70 ऊर्जा प्रकल्प असून त्यात 24 कोळशाचे, 7 एकत्रित सायकल गॅस / लिक्विड इंधन, 1जलविद्युत, 13 नवीकरणीय व 25 सहाय्यक व संयुक्त उपक्रम ऊर्जा प्रकल्पांचा समावेश आहे. या गटाची 20 गीगावॅट ऊर्जा निर्मितीची क्षमता आहे, त्यामध्ये 5 गीगावॅट अक्षय ऊर्जा प्रकल्पांचा समावेश आहे.
B.Gokhale/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
पंतप्रधान कार्यालय
पंतप्रधानांनी महात्मा जोतिबा फुले यांना त्यांच्या जयंतीनिमित्त अर्पण केली आदरांजली
नवी दिल्ली, 11 एप्रिल 2021
पंतप्रधानांनी थोर समाज सुधारक ,विचारवंत आणि साहित्यिक महात्मा जोतिबा फुले यांना त्यांच्या जयंतीनिमित्त आदरांजली अर्पण केली.
श्री. मोदी म्हणाले की, महात्मा जोतिबा फुले यांनी स्त्रीशिक्षण आणि महिला सक्षमीकरण यासाठी आपले जीवन व्यतीत केले.त्यांची समाजसुधारणेवरील निष्ठा पुढील पिढ्यांसाठी प्रेरणेचा स्रोत राहील,असेही पंतप्रधान पुढे म्हणाले.R.Tidke/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी महाराष्ट्राच्या मुख्यमंत्र्यांशी राज्याच्या काही भागात पूर आणि मुसळधार पावसामुळे उद्भवलेल्या परिस्थितीबाबत साधला संवाद
नवी दिल्ली, 16 ऑक्टोबर 2020
पंतप्रधान नरेंद्र मोदी यांनी महाराष्ट्राचे मुख्यमंत्री उद्धव ठाकरे यांच्याशी राज्यातील काही भागात पूर आणि मुसळधार पावसामुळे उद्भवलेल्या परिस्थितीबाबत संवाद साधला.
"महाराष्ट्राचे मुख्यमंत्री उद्धव ठाकरे यांच्याशी राज्यातील काही भागात पूर आणि मुसळधार पावसामुळे उद्भवलेल्या परिस्थितीबद्दल बोललो. या पुरामुळे बाधित बंधू आणि भगिनींप्रति माझ्या संवेदना व्यक्त करतो. सध्या सुरु असलेल्या बचाव आणि मदत कार्यात केंद्राकडून आवश्यक ती मदत पुरवली जाईल", असे पंतप्रधान म्हणाले.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
युवकांना सक्षम बनवण्यासाठी वास्को द गामा येथे जी-20 जनभागीदारी कार्यक्रमाअंतर्गत जिल्हास्तरीय कार्यशाळेचे आयोजन
पणजी, 15 जून 2023
वास्को द गामा येथे आज जी-20 जनभागीदारी कार्यक्रमांतर्गत जिल्हास्तरीय कार्यशाळा आयोजित करण्यात आली होती. केंद्रीय विद्यालय क्रमांक 1 मध्ये आयोजित या कार्यशाळेला केंद्र सरकारच्या शिक्षण मंत्रालयानं सहकार्य केले. मौल्यवान माहिती देऊन युवकांना सक्षम बनवणे आणि त्यांच्यात जागतिक नागरिकत्वाची भावना रुजवणे हा या कार्यशाळेमागचा हेतू होता. तो बऱ्याच प्रमाणात यशस्वी झाला. या कार्यक्रमात दक्षिण गोव्यातील अनेक शाळा उत्साहाने सहभागी झाल्या होत्या. सर्वांगीण विकास आणि जागरूकतेप्रति शैक्षणिक संस्थांची वचनबद्धता त्यातून दिसून आली.
कार्यशाळेचे उद्घाटन गोवा सरकारच्या राज्य शैक्षणिक संशोधन आणि प्रशिक्षण परिषदेचे  माजी संचालक नागराज जी होन्नेकेरी यांनी केले. वसुधैव कुटुंबकम - एक पृथ्वी, एक कुटुंब, एक भविष्य या भारताच्या जी-20 अध्यक्षपदाच्या संकल्पनेवर त्यांनी आपल्या बीजभाषणात भर दिला. लहानपणापासूनच मुलांमध्ये ही कल्पना रुजवण्याचे महत्त्व त्यांनी विशद केले. मानव, प्राणी, वनस्पती, सूक्ष्मजीव आणि अगदी निर्जीव पदार्थ देखील एकमेकांशी जोडलेले आहेत आणि ते एकाच जागतिक कुटुंबाचा भाग आहेत याची जाणीव मुलांना करून देण्याचे आवाहन त्यांनी पालकांना केले.
या कार्यशाळेमध्ये राष्ट्रीय शैक्षणिक धोरण 2020 तसेच मूलभूत साक्षरता आणि संख्याशास्त्र  यांच्यासह विविध विषयांवर आधारित अर्थपूर्ण सत्रांचे आयोजन करण्यात आले. दाबोलीमच्या एनसीएसशाळेच्या प्राचार्य अनुपमा मेहरा यांनी एनईपी 2020 वर आधारित सत्राचे संचालन केले आणि या धोरणाची संकल्पना आणि उद्दिष्ट्ये यांच्या संदर्भात उपस्थितांना मौल्यवान माहिती दिली. अध्ययन केंद्रित आणि समग्र शिक्षण व्यवस्थेची जोपासना करणाऱ्या एनईपी 2020 च्या अंमलबजावणीसंदर्भात परस्पर संवादात्मक चर्चा आणि सादरीकरणे यांच्या माध्यमातून शिक्षणतज्ञ आणि प्रशासकांना माहिती देण्यात आली. त्याच बरोबर, या कार्यशाळेत जी-20 समूह आणि जागतिक पटलावरील त्याचे महत्त्व यांच्या संदर्भात जागरुकता वाढवण्याप्रती समर्पित सत्र देखील आयोजित करण्यात आले होते. सहभागात्मक उपक्रम आणि चर्चांच्या माध्यमातून या सत्रातील सहभागींना जागतिक आव्हानांचा सामना करणे, आंतरराष्ट्रीय सहकार्याला चालना आणि शाश्वत भविष्याची उभारणी या बाबतीत जी-20 समूहाच्या भूमिकेबाबत अधिक सखोल माहिती देण्यात आली. जागतिक घडामोडींमध्ये सक्रीय सहकार्य आणि सहभागाचे महत्त्व तसेच जगाचे जबाबदार नागरिक होण्यासाठी युवा मनांना सक्षम करणे यांचे महत्त्व सांगण्यावर या सत्रामध्ये अधिक भर देण्यात आला.
भारताकडे असलेली जी-20 समूहाची अध्यक्षता, एनईपी 2020 तसेच मूलभूत साक्षरता आणि संख्याशास्त्र विषयी जाणीव निर्माण करण्यासाठी वास्को द गामा येथील केंद्रीय विद्यालयाने देखील 1 जून ते 15 जून 2023 या कालावधीत विविध उपक्रमांचे आयोजन केले. यामध्ये चित्रकला, निबंध लेखन,प्रश्नमंजुषा तसेच प्रभात फेऱ्या अशा विविध उपक्रमांचा समावेश होता.
S.Kane/Prajna/Sanjana/P.Malandkar
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 90
वाणिज्य आणि उदयोग मंत्रालय
सार्वजनिक खरेदी पोर्टल जीईएमवर अधिक भागीदारांचा सहभाग वाढवण्याचे केंद्रीय मंत्री पियुष गोयल यांचे आवाहन
रेल्वेच्या ई-खरेदी प्रक्रियेशी जीईएमला जोडल्याने मोठी बचत होईल - केंद्रीय मंत्री पियुष गोयल
नवी दिल्ली, 1 जून 2021
ई-बाजारपेठ असलेल्या जीईएमने आपला विस्तार करावा आणि उत्पादने तसेच सेवांच्या खरेदीसाठी आपल्या पोर्टलवर अधिकाधिक भागीदारांचा सहभाग वाढवावा असे आवाहन रेल्वे आणि वाणिज्य तसेच उद्योग व ग्राहक कार्य आणि अन्न व सार्वजनिक पुरवठा मंत्री पियुष गोयल यांनी आज केले. सर्व राज्ये आणि केन्द्राच्याच कार्यालये तसेच सार्वजनिक प्रतिष्ठानांसाठीच एका छताखाली सर्व काही इतकीच मर्यादा याला घालू नये तर लघू आणि मध्यम उद्योगांनाही आपली उत्पादने दाखवण्याची संधी द्यावी असे ते म्हणाले. जीईएएम आणि वाणिज्य मंत्रालयाच्या अधिकाऱ्यांशी ते चर्चा करत होते. जीईएम पूर्णपणे कागदरहीत, रोख रहित अशी ई बाजारपेठ प्रणाली आहे. तिच्या कामगिरीबद्दल गोयल यांनी प्रशंसा केली. समान उपयोगाच्या उत्पादने आणि सेवांची खरेदी इथे समोरासमोर आल्याशिवाय केली जाऊ शकते. पंतप्रधानांना या पोर्टलकडून खूप अपेक्षा आहेत, पोर्टलला त्यांच्या अपेक्षा पूर्ण करायच्या आहेत, विक्रेत्यांच्या गटबाजीबाबत पोर्टलने सावध राहायला हवे असे ते म्हणाले.
खरेदीदारांसाठी, एकात्मिक खरेदी व्यवस्था उभारण्याकरता रेल्वेच्या ई खरेदी प्रक्रीयेशी जीईएमला त्वरेने जोडण्यावर गोयल यांनी भर दिला. यामुळे सार्वजनिक खर्चात मोठी बचत होईल असे ते म्हणाले. पेट्रोलियम आणि पोलाद उद्योगाकडून मोठ्या प्रमाणावर खरेदीसाठी ही पायाभरणी ठरेल असा विश्वासही मंत्री महोदयांनी व्यक्त केला.
जीईएमचा मोठा प्रभाव राहिला असून त्याची व्यापकता वाढली आहे. आर्थिक वर्ष 2020-21 मधे यावरची खरेदीची मागणी 38620 कोटी रुपयांवर पोहचली. यावर 52 हजारापेक्षा अधिक खरेदीदारांनी तर 18.75 लाखापेक्षा जास्त विक्रेत्यांनी नोंदणी केली आहे. पोर्टलवर 16,332 उत्पादने तर 187 सेवांबाबत व्यवहार होत आहे.
कोविड -19 श्रेणीमधे मार्च 20 ते मे 21 या कालावधीत 7863 कोटी रुपये खरेदीची मागणी राहिली. यात 268 कोटी रुपये किंमतीच्या ऑक्सिजन कॉन्सर्टेटर्सचा समावेश आहे.
खरेदीदार आणि विक्रेते यांची मते, प्रतिक्रीया जाणून घेतल्यावर काही महत्वाच्या सुविधा आणि कार्यपद्धतींचा समावेश केला आहे.S.Tupe/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
संरक्षण मंत्रालय
भारत आणि बांगलादेश यांच्यात संरक्षणविषयक पाचव्या वार्षिक चर्चेचे ढाका येथे आयोजन
नवी दिल्ली, 28 ऑगस्ट 2023
ढाका येथे आज 28 ऑगस्ट 2023 रोजी भारत आणि बांगलादेश यांच्यातील पाचवी संरक्षणविषयक वार्षिक चर्चा पार पडली. दिनांक 27 आणि 28 ऑगस्ट 2023 या दोन दिवसांसाठी बांगलादेश दौऱ्यावर असलेले केंद्रीय संरक्षण सचिव गिरीधर आरमाने यांनी त्यांचे समकक्ष असलेले बांगलादेशच्या सशस्त्र दल विभागातील मुख्य दल अधिकारी लेफ्टनंट जनरल वाकेर-उज-झमन यांच्यासह या बैठकीचे सहअध्यक्षपद भूषविले.
भारत आणि बांगलादेश दरम्यान आयोजित होणारी वार्षिक संरक्षणविषयक चर्चात्मक बैठक ही दोन्ही देशांच्या दरम्यान असलेली सर्वोच्च संस्थात्मक संवाद यंत्रणा आहे. आज झालेल्या चर्चेमध्ये, दोन्ही देशांच्या सशस्त्र दलांदरम्यान भविष्यकालीन संबंध अधिक दृढ करण्याच्या महत्त्वावर दोन्ही देशांच्या नेत्यांनी अधिक भर दिला.
या बैठकीदरम्यान, दोन्ही देशांमध्ये सुरु असलेल्या संरक्षण क्षेत्रातील सहकार्यविषयक उपक्रमांचा आढावा घेण्यात आला आणि संरक्षणविषयक सहकार्यातील दोन्ही देशांच्या वाढत्या सहभागाबद्दल दोन्ही नेत्यांनी समाधान देखील व्यक्त केले. बैठकीमध्ये, विद्यमान द्विपक्षीय सरावांबाबत देखील चर्चा झाली आणि दोन्ही नेत्यांनी या सरावांचे स्वरूप आणखी सखोल करण्याबाबत संमती दर्शवली.
केंद्रीय संरक्षण सचिव गिरीधर आरमाने आणि लेफ्टनंट जनरल वाकेर-उज-झमन यांनी ही चर्चा अत्यंत फलदायी ठरल्याची माहिती दिली आणि पाचव्या संरक्षणविषयक वार्षिक चर्चेत साध्य झालेल्या सामायिक मतैक्याच्या आधारावर परस्परांच्या उपक्रमातील सहभाग पुढे सुरु ठेवण्याबाबत दोन्ही देश उत्सुक आहेत यावर अधिक भर दिला.
भारत आणि बांगलादेश या दोन्ही देशांची सशस्त्र दले विविध क्षेत्रांमध्ये द्विपक्षीय सहकार्य असेच सुरु ठेवण्याबाबत आशादायी आहेत आणि सतत वाढत असलेले उपक्रम हे या दोन्ही देशांतील संबंधांच्या भविष्यासाठी अत्यंत सकारात्मक चिन्ह आहे.S.Kane/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
आरोग्य आणि कुटुंब कल्याण मंत्रालय
कोविड-19 विषयक ताजी स्थिती
रुग्ण बरे होण्याच्या दरात 49.95 टक्क्यांपर्यंत सुधारणा
(गेल्या 24 तासात देशभरात कोविडचे 7,135 रुग्ण उपचारानंतर बरे झाले. यामुळे आत्तापर्यंत बरे झालेल्या रुग्णांची एकूण संख्या 1,54,329 इतकी झाली आहे. कोविडचे रुग्ण बरे होण्याचा दर सध्या 49.95% इतका आहे. सध्या देशभरात 1,45,779 सक्रीय रुग्ण असून त्या सर्वांवर उपचार सुरु आहेत.
आयसीएमआर ने कोविड रुग्ण चाचणी क्षमता सातत्याने वाढवत नेली आहे. सध्या देशभरात 642 सरकारी आणि 243 खाजगी  प्रयोगशाळांमध्ये कोविड-19 च्या नमुन्यांची चाचणी केली जात आहे. गेल्या 24 तासात देशात, 1,43,737 नमुन्यांची चाचणी करण्यात आली. आतापर्यंत, देशात कोविडच्या एकूण 55,07,182 नमुन्यांची चाचणी करण्यात आली आहे.
कोविड-19 च्या रुग्णांच्या वैद्यकीय व्यवस्थापनाबाबत आरोग्य मंत्रालयाने नवे प्रोटोकॉल जारी केले असून ते पुढील लिंकवर बघता येतील-- https://www.mohfw.gov.in/pdf/ClinicalManagementProtocolforCOVID19.pdf
नव्या प्रोटोकॉलनुसार, कोविड-19 च्या रूग्णांची स्थिती, त्यांना जाणवणारी लक्षणे, सौम्य, मध्यम अथवा गंभीर स्वरूपाची आहेत, का हे तपासून, त्यानुसार, वैद्यकीय उपचार आणि व्यवस्थापन केले जात आहे. संसर्ग प्रतिबंध आणि नियंत्रणाच्या पद्धती देखील रुग्ण या तीनपैकी कोणत्या पातळीवर आहे, हे तपासून, त्यानुसार, निश्चित केल्या गेल्या आहेत. या मार्गदर्शक सूचनांमध्ये एका विशिष्ट उपगटातील रुग्णांसाठी तपासाच्या आधारावर उपचारपद्धती देखील सांगण्यात आली आहे. मात्र, त्याआधी, कोणत्याही उपचारपद्धतीची सुरुवात करण्यापूर्वी त्याविषयीची सर्व माहिती संबंधितांना देणे अनिवार्य करण्यात आले आहे.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in .
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf .
वाणिज्य आणि उदयोग मंत्रालय
पश्चिम युरोपमधील खरेदीदार भारतातून अन्न आणि पेय मागवणार
नवी दिल्ली, 8 ऑक्टोबर 2018
वाणिज्य आणि उद्योग मंत्रालयाच्या वाणिज्य विभागासह भारतीय व्यापार प्रोत्साहन परिषदेने आयोजित केलेल्या इंडस् फूड-2 या वार्षिक एफ ॲण्ड बी व्यापार मेळाव्यात युरोपियन सुपर मार्केट साखळी आणि प्रक्रियायुक्त खाद्यपदार्थांचे अव्वल उत्पादक भारतातून त्यांना लागणारे अन्न आणि पेय मागवणार आहेत.
या द्वीपक्षीय सहकार्यासाठी भारतीय व्यापार प्रोत्साहन परिषद आणि एफआयएबी या स्पॅनिश महासंघाचे आंतरराष्ट्रीय संचालक मारिया कारिलो यांनी चर्चा केली. इंडस् फूड-2 दरम्यान भारतात प्रतिनिधी मंडळ पाठवण्याची इच्छा कारिलो यांनी व्यक्त केली.
नवी दिल्लीत 14-15 जानेवारी 2019 रोजी इंडस् फूड-2 चे आयोजन करण्यात आले आहे.
N.Sapre/S.Kane/P.Kor
(Visitor Counter : 69
नौवहन मंत्रालय
जेएनपीटीतल्या 5 प्रकल्पांचे उद्या मन्सुख मांडवीया यांच्या हस्ते उद्घाटन
मांडवा इथे रविवारी रो पॅक्स टर्मिनल आणि रो पॅक्स जहाजाचेही उद्घाटन
नवी दिल्ली, 13 मार्च 2020
नौवहन राज्यमंत्री  मन्सुख मांडवीया उद्या मुंबईत जेएनपीटीतल्या 5 प्रकल्पांचे उद्घाटन करणार आहेत. उद्या दुपारी 12 वाजता मांडवीया जेएनपीटीचा दौरा करणार आहेत आणि पुढील प्रकल्पांचे उद्घाटन करणार आहेत.
- जेएनपीटीमध्ये पोर्ट यूझर्स बिल्डिंगजवळ वाय जंक्शन इथे पुलाचे निर्माण
- केंद्रीकृती पार्किंग प्लाझा
- स्कॅनिंग एक्स रे
- 220/33 केवी मास्टर यूनिट सबस्टेशन
आणि
- शिव समर्थ स्मारक वस्तुसंग्रहालय
मांडवीया 15 मार्चला सकाळी 11.30 वाजता मांडवा इथे मुख्यमंत्री उद्धव ठाकरे यांच्या उपस्थितीत रो पॅक्स जहाजाचे आणि टर्मिनलचे उद्घाटन करणार आहेत.
रायगड जिल्ह्यातल्या अलिबाग तालुक्यातले मांडवा हे महत्वाचे प्रवासी बंदर आहे. गेटवे ऑफ इंडिया ते मांडवा दरम्यान वर्षाला सुमारे 15 लाख प्रवासी प्रवास करतात.
मुंबई पोर्ट ट्रस्टने 31 कोटी रुपये खर्च करुन रो पॅक्स सेवेसाठी पायाभूत सुविधा निर्माण केल्या आहेत. रो पॅक्स प्रकल्पांतर्गत महाराष्ट्र सागरी मंडळाने मांडवा इथे पायाभूत सुविधा विकसित केल्या आहेत. या कामांवर 135.29 कोटी रुपये खर्च झाला असून, 30 मे 2018 ला ते पूर्ण झाले आहे.
रो पॅक्स सेवेसाठी आणि मांडवा येथील टर्मिनलसाठी महाराष्ट्र सागरी मंडळाने मे. एस्क्वायर शिपिंग ॲण्ड ट्रेडिंग प्राइवेट लिमिटेडसह 3 डिसेंबर 2019 ला करार केला. तर, मुंबई पोर्ट ट्रस्टने रो पॅक्स टर्मिनलच्या कार्यान्वयासाठी 19 डिसेंबर 2019 ला करार केला.
रो पॅक्स जहाज एम2एम-1 सप्टेंबर 2019 मध्ये ग्रीसला बांधण्यात आले असून, एकावेळी एक हजार प्रवासी आणि 200 गाड्या वाहून नेण्याची क्षमता या जहाजाची आहे. मांडवापर्यंतचा प्रवासाचा कालावधी 45 मिनिटे ते 1 तासाचा असून, यामुळे रस्त्यावरील वाहतूककोंडी कमी होण्यास आणि कार्बन उत्सर्जन कमी होण्यास मदत मिळणार आहे.
B.Gokhale/S.Kakade/D.Rane
(Visitor Counter : 57
मंत्रिमंडळ
‘प्रधानमंत्री वय वंदना योजने’ च्या विस्ताराला केंद्रीय मंत्रिमंडळाची मंजुरी
(नवी दिल्ली, 20 मे 2020
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने ज्येष्ठ नागरिकांच्या वृद्धापकाळात त्यांच्या उत्पनाची सुरक्षा आणि कल्याणसाठी खालील बाबींना मंजुरी दिली आहे:
 31 मार्च 2020 च्या पुढील तीन वर्षांच्या कालावधीसाठी अर्थात 31 मार्च 2023 पर्यंत प्रधानमंत्री वय वंदना योजनेच्या  विस्ताराला मान्यता.
 सुरुवातीला वर्ष 2020-21 साठी प्रतिवर्ष 7.40 टक्के सुनिश्चित परताव्याच्या दराला मंजुरी देण्यात आली असून नंतर प्रत्येक वर्षी दर निश्चित केला जाईल.
 ज्येष्ठ नागरिक बचत योजनेच्या  परताव्याच्या सुधारित दराच्या अनुषंगाने आर्थिक वर्षाच्या 1 एप्रिलपासून 7.75 टक्क्याच्या मर्यादे पर्यंत वार्षिक हमी दर निश्चित केले जातील.
 एलआयसी  द्वारे बाजारभावानुसार मिळणारा परतावा दर आणि योजनेंतर्गत मिळणारा परतावा मिळण्याचा हमी दर यामधील फरक काळजीपूर्वकरित्या लक्षात घेऊन खर्चाला मान्यता.
 नवीन धोरणाच्या संदर्भात योजनेच्या पहिल्या वर्षासाठी योजनेच्या निधीच्या प्रतिवर्ष 0.5 टक्के कॅपिंग व्यवस्थापन खर्च आणि त्यानंतर दुसऱ्या वर्षापासून पुढील 9 वर्षांपर्यंत प्रतिवर्ष 0.3 टक्के कॅपिंग व्यवस्थापन खर्च
 प्रत्येक आर्थिक वर्षाच्या सुरुवातीला अर्थ मंत्र्यांना परताव्याचे दर निश्चित करण्यासाठी अधिकार देण्यात येतील.
 योजनेच्या इतर नियम आणि अटी समान आहेत.
योजनेंतर्गत किमान गुंतवणुकीत सुधारणा करण्यात आली असून प्रतिवर्ष 12,000 रुपये निवृत्ती वेतन मिळण्यासाठी 1,56,658 रुपये आणि दरमहा 1000 रुपये निवृत्ती वेतन मिळण्यासाठी 1,62,162 रुपये इतकी गुंतवणूक करावी लागेल.
आर्थिक परिणाम:
सरकारचे आर्थिक उत्तरदायित्व हे एलआयसी द्वारे बाजारभावाप्रमाणे मिळणारे उत्पन्न आणि 2020-21 साठी सुरुवातीला दरवर्षी 7.40 टक्के सुनिश्चित परतावा आणि पुढील 9 वर्षांपर्यंत एससीएसएस च्या अनुषंगाने दरवर्षी निश्चित करण्यात येणाऱ्या दरांपर्यंत मर्यादित आहे. योजनेच्या व्यवस्थापनावरील खर्च, योजनेच्या पहिल्या वर्षासाठी प्रतिवर्षी व्यवस्थापनाखाली असलेल्या 0.5 टक्के मालमत्तेवर आणि दुसऱ्या वर्षापासून पुढील नऊ वर्षांसाठी 0.3 टक्के मालमत्तेवर असेल. जसे की अपेक्षित वित्तीय दायित्व आर्थिक वर्ष 2023-24 मधील 829 कोटी रुपयांपासून आर्थिक वर्ष 2032-33 मधील 264 कोटी रुपयांपर्यंतच्या अंदाजित खर्चापर्यंत असेल. अनुदानाच्या परतफेडीसाठी सरासरी अपेक्षित वित्तीय दायित्व, वास्तविक आधारावर वार्षिक देयाकासाठी मोजले जाते जे योजनेच्या चलनासाठी दरवर्षी 614 कोटी रुपये असेल अशी अपेक्षा आहे. वास्तविक व्याज-फरक  जारी केलेल्या नवीन धोरणांची संख्या, ग्राहकांनी केलेल्या गुंतवणूकीची रक्कम, वास्तविक उत्पन्न आणि वार्षिक देयकाच्या आधारावर अवलंबून असेल.
पीएमव्हीव्हीवाय ही ज्येष्ठ नागरिकांसाठी सामाजिक सुरक्षा योजना आहे, ज्याचा मुख्य हेतू खरेदी किंमत / गुंतवणुकीच्या रकमेवर सुनिश्चित परताव्याच्या आधारे किमान निवृत्ती वेतन देणे हा आहे.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना 129 कोटींपेक्षा अधिक लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 21.65 कोटींपेक्षा अधिक लसीच्या न वापरलेल्या उपयोगी मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करेल, राज्ये आणि केंद्रशासित प्रदेशांना त्याचा मोफत पुरवठा केला जाईल.
|
|
VACCINE DOSES
|
|

|
|
SUPPLIED
|
|
1,29,90,13,890
|
|
BALANCE AVAILABLE
|
|
21,65,12,036
केंद्र सरकारने आतापर्यंत 129 कोटी  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
राज्ये आणि केंद्रशासित प्रदेशांकडे 21.65 कोटी  न वापरलेल्या उपयोगी मात्रा अद्याप शिल्लक आहेत.
ऊर्जा मंत्रालय
दिल्लीतील विद्युत पुरवठ्यासंबधीची सत्यस्थिती
नवी दिल्ली, 13 ऑक्टोबर 2021
दिल्लीत 12 ऑक्टोबर 2021 रोजी दिल्लीत विद्युत पुरवठ्याची सर्वाधिक मागणी 4707 MW  आणि 101.5 MU  होती.
दिल्ली डिस्कॉमकडून मिळालेल्या माहितीनुसार त्यांना आवश्यक असलेल्या प्रमाणात वीज उपलब्ध झाल्यामुळे विद्युत पुरवठ्याच्या दृष्टीने कोणतीही तूट आली नाही.
एन टी पी सी म्हणजेच राष्ट्रीय औष्णिक विद्युत महामंडळ आणि दामोदर व्हॅली महामंडळ  यांच्याकडून दिल्ली डिस्कॉमला उपलब्ध झालेली वीज पुढील कोष्टकात दशलक्ष एककामध्ये दिली आहे.
|
|
DISCOM
|
|
NTPC/ DVC
|
|
Entitlement as per allocation
|
|
Energy Offered
|
|
Energy Drawn by DISCOM
|
|
Ratio of Drawn/ Offered
|
|
BYPL
|
|
NTPC Coal
|
|
10.72
|
|
9.24
|
|
9.21
|
|
99.68%
|
|
|
|
DVC
|
|
4.71
|
|
4.61
|
|
4.56
|
|
98.76%
|
|
|
|
NTPC Gas
|
|
1.23
|
|
0.83
|
|
0.21
|
|
25.80%
|
|
BRPL
|
|
NTPC Coal
|
|
20.95
|
|
19.09
|
|
19.04
|
|
99.75%
|
|
|
|
DVC
|
|
3.80
|
|
3.79
|
|
3.79
|
|
100.00%
|
|
|
|
NTPC Gas
|
|
2.14
|
|
1.42
|
|
0.41
|
|
28.80%
|
|
TPDDL
|
|
NTPC Coal
|
|
19.03
|
|
17.49
|
|
16.91
|
|
96.64%
|
|
|
|
DVC
|
|
2.66
|
|
2.65
|
|
2.57
|
|
96.76%
|
|
|
|
NTPC Gas
|
|
1.49
|
|
0.99
|
|
0.55
|
|
55.16%
गेल्या दोन आठवड्यांत दिल्लीतील वीज पुरवठा स्थिती खालीलप्रमाणे होती.
|
|
Date
|
|
Energy Reqirement / Availability
|
|
Peak Demand / Peak Met 
|
|
EnergyRequirement
|
|
Energy Availability
|
|
Surplus / Deficit 
|
|
Peak Demand
|
|
Peak Met
|
|
Surplus / Deficit 
|
|
MU
|
|
MU
|
|
MU
|
|
%
|
|
MW
|
|
MW
|
|
MW
|
|
%
|
|
27-Sep-2021
|
|
102.6
|
|
102.6
|
|
0.0
|
|
0.0
|
|
4,877
|
|
4,877
|
|
0
|
|
0.0
|
|
28-Sep-2021
|
|
107.5
|
|
107.5
|
|
0.0
|
|
0.0
|
|
5,063
|
|
5,063
|
|
0
|
|
0.0
|
|
29-Sep-2021
|
|
109.7
|
|
109.7
|
|
0.0
|
|
0.0
|
|
5,118
|
|
5,118
|
|
0
|
|
0.0
|
|
30-Sep-2021
|
|
110.6
|
|
110.6
|
|
0.0
|
|
0.0
|
|
5,174
|
|
5,174
|
|
0
|
|
0.0
|
|
01-Oct-2021
|
|
111.5
|
|
111.5
|
|
0.0
|
|
0.0
|
|
5,150
|
|
5,150
|
|
0
|
|
0.0
|
|
02-Oct-2021
|
|
97.9
|
|
97.9
|
|
0.0
|
|
0.0
|
|
4,993
|
|
4,993
|
|
0
|
|
0.0
|
|
03-Oct-2021
|
|
101.6
|
|
101.6
|
|
0.0
|
|
0.0
|
|
5,053
|
|
5,053
|
|
0
|
|
0.0
|
|
04-Oct-2021
|
|
111.0
|
|
111.0
|
|
0.0
|
|
0.0
|
|
5,328
|
|
5,328
|
|
0
|
|
0.0
|
|
05-Oct-2021
|
|
112.4
|
|
112.4
|
|
0.0
|
|
0.0
|
|
5,349
|
|
5,349
|
|
0
|
|
0.0
|
|
06-Oct-2021
|
|
111.0
|
|
111.0
|
|
0.0
|
|
0.0
|
|
5,189
|
|
5,189
|
|
0
|
|
0.0
|
|
07-Oct-2021
|
|
107.0
|
|
107.0
|
|
0.0
|
|
0.0
|
|
4,979
|
|
4,979
|
|
0
|
|
0.0
|
|
08-Oct-2021
|
|
103.8
|
|
103.8
|
|
0.0
|
|
0.0
|
|
4,839
|
|
4,839
|
|
0
|
|
0.0
|
|
09-Oct-2021
|
|
96.9
|
|
96.9
|
|
0.0
|
|
0.0
|
|
4,569
|
|
4,569
|
|
0
|
|
0.0
|
|
10-Oct-2021
|
|
96.2
|
|
96.2
|
|
0.0
|
|
0.0
|
|
4,536
|
|
4,536
|
|
0
|
|
0.0
|
|
11-Oct-2021
|
|
101.1
|
|
101.9
|
|
0.0
|
|
0.0
|
|
4,683
|
|
4,683
|
|
0
|
|
0.0
|
|
12-Oct-2021
|
|
101.5
|
|
101.5
|
|
0.0
|
|
0.0
|
|
4707
|
|
4707
|
|
0
|
|
0.0M.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118